Fundargerð 11. fundar hreppsnefndar Ásahrepps, haldinn að Laugalandi kl. 15, 13. 
janúar 2015. 

Mætt eru: Egill Sigurðsson, Renate Hannemann, Nanna Jónsdóttir, Karl Ölvisson og Elín 
Grétarsdóttir. Björgvin G. Sigurðsson ritaði fundargerð. 

Egill Sigurðsson oddviti setti fund og stjórnaði honum. 

1. Fundargerð síðasta fundar. 

2. Ljósleiðarinn, staða framkvæmdar. 

íbúafundur var haldinn um lagningu ljósleiðarans miðvikudaginn 10. desember kl. 20.30 að 
Laugalandi. Á fundinum var framkvæmdin kynnt í heild sinni og fyrirspurnum íbúa svarað af 
oddvita og sveitarstjóra, ásamt Guðmundi Daníelssyni verkefnisstjóra. í kjölfarið hófst vinna 
við endanlega ákvörðun lagnaleiðar og Guðmundur Daníelsson mun fara á hvert heimili í 
hreppnum og ákveða lagnaleið í samráði við landeigendur. Þær heimsóknir hefjast í næstu 
viku og er öll vinna við verkefnið á áætlun. Verið er að ræða við þjónustuaðila um að bjóða 
fjarskiptaþjónustu á ljósleiðaranum. Von er á viljayfirlýsingu frá shku félagi og verður 
þjónustan boðin á sama verði og í þéttbýli. 

3. Gjaldskrá leikskólans eftir lækkun. 

Leikskólagjöld barna úr Ásahreppi lækkuðu um helming frá 1. janúar 2015, líkt og 
sveitarstjórn ákvað við síðari umræðu fjárhagsáætlunar í nóvember. Elsti árgangurinn verður 
að fullu gjaldfrjáls. Leikskólagjöld lækka um helming á alla keypta þjónustu, utan aukagjalds 
ef börn eru sótt of seint. Það er óbreytt. Áfram greiðir hreppurinn að fullu fæði fyrir börn 
búsett í hreppnu í grunn- og leikskólunum á Laugalandi. Burtséð frá öðrum afsláttum þá 
lækka gjöldin nú um helming. 

Gjaldskrá Ásahrepps fyrir Leikskólann á Laugalandi: 

Gildir frá og með 1. janúar 2015. 

Gjald fyrir hverja klst. hjá Ásahreppi 1.673 kr. en var áður 3.346. Lágmarksvistunartími er 4 
klst. á dag. Álag á vistunargjald umfram 8 klst. vistun á dag 20%. 

4klst. vistunkr. 6.692, var 13.384 7 klst. vistunkr. 11.711, var 23.422 

5 klst. vistun kr. 8.365, var 16.730. 8 klst. vistun kr. 13.384, var 26.768. 

6 klst. vistun kr. 10.038, var 20.076 

Veittir eru afslættir af vistunargjöldum sem hér segir: 

Vistun fyrir 5 ára börn er gjaldfrjáls síðasta skólaárið í leikskóla. 

Systkinaafsláttur er 50% af vistunargjaldi fyrir annað barn, 90% fyrir þriðja og 100% fyrir 
fjórða eða fleiri. 

Einstæðir foreldrar 15% - kr. 251 af verði hverrar klst. 
Foreldrar í námi 15% - kr. 251 af verði hverrar klst. 

Foreldri öryrki 15% - kr. 251 af verði hverrar klst. Gjaldskráin samþykkt samhljóða. 


4. Tilnefning þriggja fulltrúa í nefnd um samstarf Rangárþings ytra og 

Ásahrepps. 

Samráðsnefnd Ásahrepps og Rangárþings Ytr samþykkti á fundi sínum þann 11.12.14 að 
endurskoða samstarfssamninga sveitarfélaganna þar sem eftirfarandi var samþykkt: Rétt er 
að meta hvernig til hafi tekist með samstarf sveitarfélaganna og hvað megifara betur með 
það að markmiði að skýra samstarfið og gera það árangursríkara. 

Samþykkt er áfundinum að hvort sveitarfélag skipi þrjá einstaklinga í viðrœðunefnd sem 
fari yfir allafleti samstarfsins og skili niðurstöðu fyrir 1. mars á nœsta ári. Markmiðið 
með endurskoðuninni erað efla og auka samstafið báðum sveitarfélögunum til hagsbóta.. 
Sveitarfélögin eiga mikið samstarfá mörgum sviðum. T.d. um Menningarmiðstöðina, 
afréttarmálin, leik- og grunnskóla, öldrunarmál og gámasvœði, auk Vatnsveitunnar og 
snjómoksturs. Mikið er til þess vinnandi að samstarfið gangi vel og skili sem mestum 
árangri. Mögulega gœti komið til enn frekara samstarfs, svo sem um fjarskiptamál í 
tengslum við Ijósleiðaralögn Ásahrepps. Samþykkt með þremur atkvæðum að skipa Egil 
Sigurðsson, Nönnu Jónsdóttur og Björgvin G. Sigurðsson sem aðalmenn í í viðræðunefnd 
um samstarf sveitarfélaganna. Elín Grétarsdóttir skipuð til vara. Renate Hannemann og 
Karl Ölvisson sátu hjá við afgreiðslu tillögunnar sem var borin upp af oddvita. 


5. Fundargerðir til samþykktar. 

a. Fundargerð Samráðsnefndar Ásahrepps og Ry 11.12. 14. 

b. Fundur Fræðslunefndar 27. 1 1 . 14. 

6. Fundargerðir til kynningar. 

a. Fundur Félagsmálanefndar 10. 12. 14. 

b. Stjórn Sorpstöðvar Rangæinga 163. fundur. 

c. Fundur Heilbrigðisnefndar Suðurlands, 161. fundur. 

d. Héraðsnefnd Rangæinga, 4. 12. 14. 

e. Stjórn SASS, fundur 488. 

7. Innsend erindi og önnur mál. 

a. Samningur um hreinsun rotþróa. Tekinn var til umræðu og afgreiðslu 
samningur Sorpstöðvar Rangæinga við Landgræðslu ríkisins um notkun 
seyru til landgræðslu. Samningurinn markar tímamót í notkun á seyru til 
landgræðslu. Utan þess að stuðla að aukinni landgræðslu þá er áætlað að 
samstarfið muni spara sveitarfélögunum og íbúum þeirra verulegar fjárhæðir, 
en til stendur að bjóða reglubunda losun á öllum rotþróm á svæðinu í 
kjölfarið þriðja hvert ár. Samningurinn samþykktur samhljóða. 

b. Skólastefna og fræðslumál. Rætt um fræðslumál og mótun skólastefnu til 
framtíðar. 

c. Bréf frá Heilbrigðiseftirliti Suðurlands, eftirlit árið 2014 í grunnskóla, 
íþróttahús og sundlaug Laugalands sem sveitarfélögin Ásahreppur og 
Rangárþing ytra reka. Fundið var að nokkrum þáttum og þess farið á leit að 
úrbætur á upptöldum athugasemdum væri að fullu lokið þremur mánuðum 
frá dagsetningu bréfsins, sem er 23. desember 2014. Lagt fram til kynningar. 

d. Styrktarlína. Ósk um styrktarlínu í SÍBS blaðið. Ákveðið að kaupa 
styrktarlínu fyrir 6.000 kr. 

e. Niðurfelling fasteignagjalda. Beiðni um niðurfellingu fasteignagjalda fyrir 
Ásgarð, félagsheimili Ungmennafélags Ásahrepps. Samþykkt að veita styrk á 
móti fasteignagjöldum félagsins. 

f . Óskað eftir framlengingu á samstarfssamningi við Markaðsstofu 
Suðurlands. Árgjald fyrir þjónustu er 430 kr. per íbúa og gildir 
samningurinn í tvö ár. Samþykkt samhljóða að undirrita saminginn og 
sveitarstjóra falið að gera það. 

g. Endurskoðun á Þjónustukorti Rangárþings og Mýrdals. Kortið hefur 
verið gefið út árlega af sveitarfélögunum á svæðinu frá 2004, kostnaður er 
áætlaður rúmlega l.mkr. og er hlutur Ásahrepps 4,94% eða 62.548 kr. 
Samþykkt að taka áfram þátt í því. 

h. Upphafsálagning fasteignagjalda. Ákveðið að álagningarseðlar verði áfram 
gefnir út á pappírsformi, það samþykkt samhljóða. Vinna við 
upphafsálagningu fasteignagjalda er að hefjast og verða greiðsluseðlar sendir 
út á næstunni. Fyrsti gjalddagi er 1.2.15. 

i. Endurbætur á heimasíðu. Óskað hefur verið eftir tilboðum frá nokkrum 
aðilum í gerð nýrrar heimasíðu, og verði frá þeim sem gerðu núverandi síðu í 
endurbætur á henni. Áfram unnið að endurbótum á heimasíðunni með það að 
markmiði að hún verði gagnvirk, notendavæn og henti í hvívetna í 
nútímalegri og lýðræðislegri þjónustu við íbúa hreppsins, og aðra þá sem 
vilja kynna sér og fylgjast með starfsemi sveitarfélagsins. Nanna Jónsdóttir, 
Elín Grétarsdóttir og Björgvin G. Sigurðsson skipa starfshóp um endurbætur 
á heimasíðunni. 

j. Ásgarður og Ungmennafélag Ásahrepps. Jakob S. Þórarinsson, formaður 
UÁ og Pétur Einarsson, gjaldkeri UÁ komu á fund hreppsnefnar og ræddu 
framtíðaráform er varðar Ásgarð og Ungmennafélagsins. Ákveðið að 
framkvæma óháð mat á kostnaði við að koma húsinu í nothæft ástand. í 
framhaldinu verði metin mögulegt hlutverk fyrir Ásgarð til framtiðar. Það 
samþykkt samhljóða. 

k. Kvenfélagið Framtíðin afþakkar styrk sem hafði verið veittur til þess af 
hreppnum. Það samþykkt. 

1. Karl Ölvisson spyr um reglur er varðar snjómokstur í sveitarfélaginu. 
Akveðið að safna saman reglum um mokstur. 

Fundargerð yfirlesin og fundi slitið kl 17.40. 

